Ana Łajming (1904-2003) - kaszëbskô i pòlskô pisôrka. Z dodomù Żmùda-Trzebiatowskô. Ùrodzëła sã w 1904 r. w Przëmùszewie, w pòwiece chòjnicczim. Przed wòjną robiła jakò ùrzãdniczka Sądu Pòwiatowégò w Sãpólnie, pòtém jakò sekrétôrka w pòwiece tczewsczim, a pózni jakò ksãgòwô w redakcji  Gòńca Pòmòrsczégò. Dopiérze pòd kùńc lat piãcdzesątich  ùjawniła swój pisarsczi trim. W 1958 r. ji debiutancczi skecz pt. Parzyn béł wëróżniony na kònkùrsu lëteracczim w Kòszlënie.